500344 / +95 1 500355;
 Уебсайт: https://htoo.com/
 Htoo Group of Companies е частен конгломерат, основан и председателстван от U Tay Za, който е тясно свързан с висшето ръководство на въоръжените сили на Мианмар (Tatmadaw). Неговите дейности включват търговия, банкиране, минно дело, туризъм и въздухоплаване.
 Htoo Group of Companies е предоставило на Tatmadaw финансова подкрепа през 2017 г. във връзка с „операциите за прочистване“ в Рахин и по този начин е допринесло за сериозни нарушения на правата на човека през 2017 г. срещу населението от общността рохингия. Освен това Htoo Group of Companies е действало като посредник за предоставянето на военно оборудване, използвано срещу цивилното население, протестиращо срещу преврата от 1 февруари, в цялата страна, и по-специално в райони с етнически малцинства. С приноса си към способностите на военните да извършват действия, подкопаващи демокрацията и върховенството на закона в Мианмар/Бирма, Htoo Group of Companies е предоставило подкрепа на Tatmadaw и е участвало в действия, застрашаващи мира, сигурността или стабилността на Мианмар/Бирма.
 21.2.2022 г.
 8.
 International Group of Entrepreneurs (IGE) Company Limited
 Адрес: No. 36-G, 37-F, level-20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Myanmar/Burma 110401;
 Вид образувание: частно предприятие;
 Място на регистрация: Мианмар/Бирма;
 Телефонен номер: +95775111112;
 Уебсайт: www.ige.com.mm
 International Group of Entrepreneurs (IGE) Company Limited е частен конгломерат, създаден и председателстван от U Nay Aung, който е тясно свързан с висшето ръководство на въоръжените сили на Мианмар (Tatmadaw). IGE развива дейност в ключови инфраструктурни отрасли като телекомуникациите и енергетиката, както и в областта на селското стопанство и хотелиерството.
 През 2017 г. IGE е предоставило на Tatmadaw финансова подкрепа във връзка с „операциите за прочистване“ в Рахин, като по този начин е допринесло за сериозни нарушения на правата на човека срещу населението от общността рохингия през 2017 г. IGE също така е предоставило на Tatmadaw непряка финансова подкрепа чрез финансово участие в няколко проекта и дружества, свързани с Tatmadaw и техните конгломерати. Следователно то предоставя подкрепа на Tatmadaw и извлича ползи от тях.
 21.2.2022 г.
 9.
 No. 1 Mining Enterprise (ME1)
 Адрес: Bu Tar Street, Forest Street, Corner of Yone Gyi Quarter, Monywa, Sagaing Region, Myanmar/Burma;
 Вид образувание: държавно предприятие;
 Място на регистрация: Мианмар/Бирма;
 Телефонен номер: 09-071-21168
 No. 1 Mining Enterprise (ME 1) е държавно предприятие, осъществяващо дейност към Министерството на природните ресурси и опазването на околната среда (MONREC), което действа и като регулатор в сектора на производството и предлагането на пазара на цветни метали. В качеството си на държавно предприятие то е натоварено с отговорността да предоставя разрешения и да събира част от данъка върху печалбите, реализирани от частни дружества, които са или в т.нар. „договори за поделяне на производството“, или в съвместно предприятие с МЕ 1.
 На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, иззеха властта от гражданското легитимно правителство с преврат и създадоха Държавния административен съвет (ДАС), който да упражнява законодателните, изпълнителните и съдебните правомощия на държавата. На 2 февруари 2021 г. военният режим назначи нов кабинет, включително нов министър